CELEX: 32020D2142
Language: fi
Date: 2020-12-17 00:00:00
Title: Neuvoston päätös (YUTP) 2020/2142, annettu 17 päivänä joulukuuta 2020, pienaseiden ja kevyiden aseiden laittoman kaupan ja leviämisen torjunnan tukemiseksi Arabiliiton jäsenvaltioissa annetun päätöksen (YUTP) 2018/1789 muuttamisesta

18.12.2020   
               
               
                  FI
               
               
                  Euroopan unionin virallinen lehti
               
               
                  L 430/25
               
            
         NEUVOSTON PÄÄTÖS (YUTP) 2020/2142,
         annettu 17 päivänä joulukuuta 2020,
         pienaseiden ja kevyiden aseiden laittoman kaupan ja leviämisen torjunnan tukemiseksi Arabiliiton jäsenvaltioissa annetun päätöksen (YUTP) 2018/1789 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 19 päivänä marraskuuta 2018 päätöksen (YUTP) 2018/1789 (1) pienaseiden ja kevyiden aseiden laittoman kaupan ja leviämisen torjunnan tukemiseksi Arabiliiton jäsenvaltioissa.
                  
               
                     (2)
                  
                  
                     Päätöksen (YUTP) 2018/1789 5 artiklan 2 kohdan mukaan kyseisen päätöksen voimassaolo päättyy 24 kuukauden kuluttua päivästä, jona kyseisen päätöksen 3 artiklan 3 kohdassa tarkoitettu sopimus tehdään.
                  
               
                     (3)
                  
                  
                     Päätöksen (YUTP) 2018/1789 1 artiklassa tarkoitetun hankkeen täytäntöönpaneva yksikkö Small Arms Survey (SAS) pyysi 30 päivänä lokakuuta 2020 unionilta kyseisessä päätöksessä säädetyn täytäntöönpanokauden jatkamista kuudella kuukaudella, jolloin täytäntöönpanokauden kokonaiskesto olisi 30 kuukautta. Pyydetty jatkaminen johtuu covid-19-pandemiasta ja useiden hankkeeseen kuuluvien toimien lykkäämisestä sen vuoksi.
                  
               
                     (4)
                  
                  
                     Päätökseen (YUTP) 2018/1789 pyydetty muutos koskee sen 5 artiklan 2 kohtaa.
                  
               
                     (5)
                  
                  
                     Päätöksessä (YUTP) 2018/1789 säädetyn täytäntöönpanokauden jatkaminen kuudella kuukaudella ei vaikuta taloudellisiin resursseihin,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2018/1789 5 artiklan 2 kohta seuraavasti:
            
                        ”2.
                     
                     
                        Tämän päätöksen voimassaolo päättyy 30 kuukauden kuluttua päivästä, jona 3 artiklan 3 kohdassa tarkoitettu sopimus tehdään.”
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 17 päivänä joulukuuta 2020.
            
               
                  Neuvoston puolesta
               
               
                  Puheenjohtaja
               
               S. SCHULZE
            
         
         
            (1)  Neuvoston päätös (YUTP) 2018/1789, annettu 19 päivänä marraskuuta 2018, pienaseiden ja kevyiden aseiden laittoman kaupan ja leviämisen torjunnan tukemiseksi Arabiliiton jäsenvaltioissa (EUVL L 293, 20.11.2018, s. 24).